NaiveNeuron/SloPal huggingface dataset:
Blaha, Ľuboš, podpredseda NR SR (2023-12-07):
Ďakujem pekne. Ako ďalší sa s otázkou prihlásil pán poslanec Július Jakab. Je tu prítomný v sále, lebo mám pocit, že nie. Takže jeho otázku preskočíme. Pani poslankyňa Veronika Remišová, je prítomná v sále, položila otázku na podpredsedu vlády Slovenskej republiky a ministra obrany Roberta Kaliňáka v tomto znení: „Pán minister, vieme, že premiér Robert Fico v Európskej rade hlasoval za pokračujúcu vojenskú pomoc Ukrajine. V akom objeme pomáha Slovensko zbraňami a muníciou Ukrajine v súčasnosti vrátane dohodnutých kontraktov? Ako je nastavená iná, teda humanitárna pomoc Slovenska Ukrajine? Koľko nás to stojí?" Na otázku bude odpovedať v zastúpení pána ministra Kaliňáka, ktorý sa ospravedlnil, mám pocit, že pán minister Juraj Blanár? Sekundičku. Áno. Pán minister Juraj Blanár, poprosím vás, aby ste odpovedali namiesto pána podpredsedu vlády Roberta Kaliňáka. Nech sa páči.
Ľ. Jahnátek, minister hospodárstva SR: (2007-09-19):
Keďže je Slovenská republika povinná spracovať právny predpis tak, aby bolo nariadenie Rady priamo aplikovateľné, bolo nevyhnutné transformovať ho do zákona. Cieľom predloženého návrhu je teda ustanoviť osobitný obchodný režim s tretími krajinami, t. j. s krajinami mimo európskeho hospodárskeho priestoru, na tovar, ktorý možno použiť na vykonanie trestu smrti, na mučenie alebo iné kruté, neľudské alebo ponižujúce zaobchádzanie alebo trestanie, a tým pomôcť zabrániť porušovaniu základného ľudského práva nebyť podrobený mučeniu a inému neľudskému alebo ponižujúcemu zaobchádzaniu alebo trestu. Tento druh tovaru sa nesmie vyvážať ani vydávať orgánom v krajinách, ktoré nezrušili trest smrti. Predložený návrh ale nebráni vyvážať takýto tovar pre použitie policajných zložiek členských štátov a na vykonávanie operácií na udržiavanie mieru alebo krízového riadenia. Vážený pán predsedajúci, panie poslankyne, páni poslanci, dovoľujem si vás požiadať o schválenie predloženého zákona.
Hrušovský, Pavol, predseda NR SR (2011-11-29):
Pán poslanec Slota.
Hrnčiar, Andrej, podpredseda NR SR (2017-09-07):
Vážené pani poslankyne, vážení páni poslanci, otváram tretí rokovací deň 19. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Martin Fedor, Ľudovít Goga, Marek Krajčí, Igor Matovič, Adriana Pčolinská a Jozef Rajtár. Chcem vás ešte informovať, že poslankyňa Silvia Shahzad nastúpila na materskú dovolenku, prosím, aby ste uvedenú skutočnosť zobrali na vedomie. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov a ktorým sa menia a dopĺňajú niektoré zákony . Vládny návrh zákona je uverejnený ako tlač 629. Návrh na jeho pridelenie na prerokovanie výborom je v rozhodnutí č. 653. Prosím ministerku pôdohospodárstva a rozvoja vidieka Slovenskej republiky Gabrielu Matečnú, poverenú riadením Ministerstva školstva, vedy, výskumu a športu Slovenskej republiky, aby vládny návrh zákona uviedla.
Bašistová, Alena, poslankyňa NR SR (2019-06-25):
Vážený pán predsedajúci, vážené panie poslankyne, páni poslanci, v rozprave bol podaný jeden pozmeňujúci a doplňujúci návrh. Najskôr budeme hlasovať o jedinom pozmeňujúcom návrhu zo spoločnej správy s odporúčaním gestorského výboru schváliť.
M. Sabolová, poslankyňa: (2008-06-18):
Pani kolegyňa, mali ste možnosť aj potom, keď sa urobila chyba v zákone o zamestnanosti či už cez vládu, alebo cez poslanecký návrh toto urobiť, vy to máte v bode 33 programu schôdze. Neviem, už jeden mesiac alebo dva mesiace nespasia veci, ale poďme k riadnym legislatívnym procesom. A ja na rozdiel od mojej predrečníčky vo faktickej poznámke si ale myslím, tak ako vidím, ako aj pán minister sám bol vyvedený z miery, že takýto pozmeňujúci návrh zaznieva pri zákone o sčítaní obyvateľov, domov a bytov. Ale mám pocit, ak tento návrh prejde, je to len politické zadanie, s ktorým ani tento minister nemôže súhlasiť, pretože tak sa veci neriešia. Úplne odlišný zákon. Mali sme tu druhé čítania, aspoň približne zákony, ktoré sa týkajú nejakých rozpočtových pravidiel alebo nejakých správy daní, alebo čohokoľvek iného, ale úplne od veci, od veci predložiť pozmeňujúci návrh, myslím si, že ste tak prebrali celú Národnú radu, pretože toto robíte a toto ste vyčítali v minulosti. Neviem, čo sa robí, ale vy to už robíte na každej schôdzi. Áno, stalo sa to aj v minulosti, ale tak bezprecedentne sa správať a pokojne tu hovoriť, aké veľmi dôležité veci predkladáte a stavať nás do pozície, či budeme, alebo nebudeme hlasovať za veci, ktoré sú potrebné, ale sa nedajú tak... (Prerušenie vystúpenia časomierou.)
Grendel, Gábor, podpredseda NR SR (2023-03-30):
Na vystúpenie pána poslanca tri faktické poznámky, končím možnosť prihlásiť sa s ďalšími. Ako prvý pán poslanec Marián Viskupič.
Blanár, Juraj, podpredseda NR SR (2023-03-21):
Takže to bol posledný a jediný, ktorý vystúpil v rozprave, preto vyhlasujem všeobecnú rozpravu za uzavretú. Predpokladám, že pán navrhovateľ nemá záujem sa vyjadriť, pán spravodajca rovnako. To znamená, je to zákon v prvom čítaní, a preto budeme o ňom hlasovať na najbližšom hlasovaní, ktoré je o jedenástej hodine dnes. Ďakujem obom za spoluprácu. Prerušujem rokovanie o tomto bode programu. Pristúpime teraz k 87. bodu schváleného programu prebiehajúcej schôdze, ktorým je prvé čítanie o návrhu poslancov Jany Žitňanskej, Vladimíry Marcinkovej, Lucie Drábikovej a Ondreja Dostála na vydanie zákona, ktorým sa mení a do... dopĺňa zákon č. 447/2008 Z. z. o peňažných príspevkoch na kompenzáciu ťažko zdravotne... ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov. Tento návrh zákona je pod parlamentnou tlačou 1478, návrh na pridelenie výborom je v rozhodnutí 1547. Udeľujem teraz slovo za skupinu poslancov pani poslankyni Jane Žitňanskej, aby tento návrh zákona v pléne uviedla. Nech sa páči, pani navrhovateľka, máte slovo. [Rokovanie o návrhu poslancov Národnej rady Slovenskej republiky Jany Žitňanskej, Vladimíry Marcinkovej, Lucie Drábikovej a Ondreja Dostála na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1478.]
Budaj, Ján, minister životného prostredia SR (2021-09-30):
Ďakujem pekne, pán predsedajúci. Dámy a páni, na rokovanie Národnej rady predkladám aj návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a tiež zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov, z dôvodu transpozície smernice Európskeho parlamentu a Rady EÚ 2019/904 z 5. júna 2019 o znižovaní vplyvu určitých plastových výrobkov na životné prostredie. Tento návrh zákona má za cieľ naplniť požiadavky smernice a to je neustále zvyšovanie tvorby plastového odpadu a únik plastového odpadu do životného prostredia vrátane našich riek, jazier, pôdy a v konečnom dôsledku po splavení dažďami aj do morského prostredia. Tu sú tie materiály, ktoré sú známe pod názvom mikroplasty. V záujme dosiahnutia prerušenia tohoto cyklu, životného cyklu plastov prichádzame so zmenami zákona a s programom predchádzania vzniku odpadu. Tento, táto zmena zákona má za cieľ zníženie výrobkov, zníženie tvorby jednorazových plastových výrobkov na jedno použitie a to ako povinnosť pre štátne inštitúcie, ktoré po prijatí tohoto zákona budú používať nápoje zakúpené iba vo vratných alebo v zálohovaných obaloch. Do návrhu zákona boli zapracované aj pripomienky vnútrokomunitárneho pripomienkového konania. Návrh zákona je navrhnutý podobne ako ten predchádzajúci na 15. novembra a ostatné navrhované účinnosti vychádzajú zo spomínanej smernice Európskej únie. Ďakujem, pán predsedajúci.
A. Belousovová, podpredsedníčka NR SR: (2009-02-11):
Pokračujeme prvým čítaním o vládnom návrhu zákona o finančnom sprostredkovaní a finančnom poradenstve a o zmene a doplnení niektorých zákonov . Tento vládny návrh zákona ste dostali pod tlačou 885, návrh na jeho pridelenie na prerokovanie výborom je v rozhodnutí č. 908. Slovo má opäť minister financií. Nech sa páči.
Grendel, Gábor, podpredseda NR SR (2020-12-02):
(Zaznievanie gongu.) Vážené panie poslankyne, vážení páni poslanci, dovoľte, aby som vás informoval o záveroch poslaneckého grémia. Na základe dohody všetkých zúčastnených bude teraz prerušené rokovanie schôdze Národnej rady za účelom zvolania výboru pre kultúru a médiá, predpokladaný čas asi 10, max 15 minút na rokovanie tohto výboru a potom budeme pokračovať v schôdzi. Takže procedurálny návrh, pán poslanec Čekovský.
Laššáková, Jana, podpredsedníčka NR SR (2012-05-15):
Pani poslankyňa Nicholsonová, nech sa páči.
Kazda, Radovan, poslanec NR SR (2021-03-30):
Keďže s pánom poslancom Benčíkom vždy súhlasím, tak využijem tú príležitosť, kedy konečne prvýkrát môžem aj oponovať, no zaujal ma tam v tej výzve, ktorú, ktorá tu zaznela, tam ma zaujala tá formulácia, že ideológia voľného trhu. No, keby sme mali ideológiu voľného trhu, no, ono samo o sebe to nie je ideológia, voľný trh je koncept slobodnej výmery, výmeny tovarov a služieb, a keby sme ju mali, domnievam sa, že by sme sa mali oveľa lepšie a oveľa účinnejšie by sme bojovali proti zmene klímy. To, čo tu teraz máme, to nie je ani voľný trh, teda, samozrejme, čiastočne je, ale v boji proti zmene klímy je to práve celý obrovský rad opatrení, ktoré, ktoré regulujú ten trh. Regulujú ho za účelom boja proti zmene klímy, za účelom znižovania emisií skleníkových plynov, takže v tomto, v tomto bode rozhodne nesúhlasím s autormi tejto výzvy. Slovensko naozaj robí veľmi veľa krokov, robí ich 30 rokov a bude ich robiť aj ďalej za, za účelom znižovania produkcie skleníkových plynov, za účelom adaptačných opatrení, za účelom boja proti zmene klímy.
T. Cabaj, podpredseda NR SR: (2009-09-10):
Teraz budeme pokračovať odpoveďami členov vlády na otázky, ktoré im boli položené. Ako prvú otázku položil pán poslanec Ivančo – áno, je v rokovacej miestnosti – položil ju ministrovi dopravy, pôšt a telekomunikácií Slovenskej republiky Ľubomírovi Vážnemu:  „Vážený pán minister, kto je zodpovedný za stav preložky cesty 1/77 - obchvat mesta Svidník, ktorý mal byť už v prevádzke a kto zaplatí náklady na opravu cesty?“ Poprosím, pán minister, keby ste odpovedali.
Ledecký, Vladimír, poslanec NR SR (2023-06-20):
Vážený pán predsedajúci, vážené panie poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Petry Krištúfkovej, Miloša Svrčeka a Jozefa Šimka na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov. Je to tlač 1605. Národná rada Slovenskej republiky uznesením č. 2190 z 2. mája 2023 pridelila predmetný návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Určila zároveň výbor pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona prerokoval a odporučil Národnej rade Slovenskej republiky schváliť ústavnoprávny výbor. Výbor Národnej rady Slovenskej republiky pre financie a rozpočet neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Výbor pre sociálne veci pre zmenu nerokoval, keďže nebol uznášaniaschopný. Z uznesenia výboru Národnej rady Slovenskej republiky pod bodom III v tejto spoločnej správe nevyplýva žiaden pozmeňujúci návrh. Gestorský výbor odporúča návrh zákona ako celok schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 278 z 13. júna 2023. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Laurenčík, Milan, podpredseda NR SR (2022-05-05):
Pán poslanec, máte doplňujúcu otázku? Nech sa páči.
Janas, Karol, poslanec NR SR (2024-09-10):
Vážený pán predsedajúci, v rozprave vystúpili piati poslanci, nebol podaný žiadny procedurálny návrh. Prosím vás, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Kerekréti, Ján, poslanec NR SR (2020-03-20):
Sľubujem. (Potlesk.)
Danko, Andrej, podpredseda NR SR (2024-10-29):
Ďakujem. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Svobodovi.
Hambálek, Augustín, poslanec NR SR (2024-06-12):
Ďakujem, pán predsedajúci. V rozprave nevystúpil nikto. Pristúpime teraz k hlasovaniu o pozmeňujúcom návrhu uvedeného v spoločnej správe. Gestorský výbor odporučil hlasovať o návrhu uvedeného v IV. časti spoločnej správy s odporúčaním schváliť. Pán predsedajúci, prosím, dajte o tomto hlasovať.
P. Abrhan, poslanec: (2008-05-21):
Podľa môjho názoru je jeho názor správny a jediné, čo je možné teraz urobiť, prerušiť rokovanie, preniesť tieto úpravy do konkrétneho textu a potom môžeme pokračovať v treťom čítaní rozpravou a schvaľovaním. Ďakujem.
P. Minárik, poslanec: (2009-09-09):
Dámy a páni, ja nie som za to, aby sa všetky problémy riešili zákonom. Množstvo vecí by sa dalo nechať na prirodzený vývoj a na voliča. Napríklad to, že politici sa nesprávajú voči verejnému majetku zodpovedne. Každé štyri roky má volič možnosť toto politikom spočítať. Má tú možnosť naozaj reálne? No má, ale len v prípade, že je dostatočne dobre informovaný, že je dostatočne dobre so situáciou oboznámený. Na to, aby sa k takýmto informáciám dostal, slúži aj zákon č. 211, a aby sa oboznámil s tou situáciou v ekonomickej oblasti, hlavne v ekonomickej oblasti, slúži tento náš návrh. Ja sa nechcem prieť, že či toto je presne to najlepšie, čo sa dá urobiť pre transparentnosť vo verejnom obstarávaní, alebo že či je to cesta cez zákon o verejnom obstarávaní, ale pravda o každom jednom uzatvorenom kontrakte, či už je to na úrovni štátnej správy, alebo samosprávy, môže byť pre voliča dobrým vodidlom. Potom ako naši vládni lúpežníci majú za sebou pozemky pod Tatrami, Štátne lesy, nástenkový tender, emisné limity, upratovanie na ministerstve obrany, aby som bol spravodlivý voči všetkým, ktorí sú vo vládnej koalícii, stravné lístky na ministerstve vnútra a 40-percentnú nevýhodnú súťaž na Redutu, zdá sa, že 48 % pre Roberta Fica sa rozplýva. Už je len 40 a ani 13 SNS nie je už pravdou a v európskych voľbách to bolo skoro fiasko. Pravda je dobrá. Pravdu na každej úrovni verejnej moci by mal volič poznať. Transparentnosť je jediné správne riešenie pre voliča a treba mu sprostredkovať asi nadkritické množstvo prevalených káuz, aby sme sa súčasných lúpežníkov zbavili. Preto navrhujeme tento návrh zákona.
Hort, Milan, podpredseda NR SR (2011-02-09):
S faktickými poznámkami sa prihlásili pán poslanec Ondrej Dostál, Jozef Valocký, Ľubomír Želiezka. Uzatváram možnosť prihlásiť sa s faktickou poznámkou na vystúpenie predrečníka. Slovo má, pán poslanec Ondrej Dostál, nech sa páči.
P. Kubovič, poslanec: (2007-03-27):
Taktiež ste hovorili o tom, že si máme dobre pamäť, čo história zapíše alebo zapísala, tak by som vám chcel pripomenúť, že vlastne vy zdvihnutím ruky k tomu uzneseniu, o ktorom hovoríte, že je najlepšie, sa určite pričiníte o to, že zástupca Bezpečnostnej rady za Slovenskú republiku bude mať možnosť zdvihnúť ruku za samostatné Kosovo. A som naozaj zvedavý, tak ako tu odznelo, ako to budete potom zdôvodňovať. A rád by som ešte jeden taký poznatok k tomu včerajšiemu stretnutiu v Elektre. Nemôžem sa zbaviť dojmu po týchto vystúpeniach, že Slovenská národná strana zamenila jednoducho svoj postoj k Srbsku za nejaké teplé miesta v dozornej rade, vedení štátneho podniku alebo možno nákupu tých vysnívaných stíhačiek, o ktorých hovorí váš predseda, a celé to zapredala za jednoducho územnú celistvosť Srbska. Takže pozrite sa naozaj aj na tieto veci takto.
Pellegrini, Peter, predseda NR SR (2015-11-20):
Prezentujme sa a hlasujme o bode 12. (Hlasovanie.) Prítomných 123 poslancov, za hlasovalo 43, proti bolo 25, zdržalo sa 54 poslancov, nehlasoval 1. Tento bod sme neschválili.
Takáč, Richard, poslanec NR SR (2020-07-23):
Ďakujem veľmi pekne za slovo. Vážená pani ministerka, musím sa zopakovať, že ja si myslím, že každý asi vy ako ministri ste dostali nejaké zadanie a každý mal vypracovať nejakú takú slohovú prácu alebo len ste si to dali vypracovať na ministerstvách. Tiež som očakával to, že sa tu fakt postavíte k tej diplomovke vášho premiéra a k tomu vysvetlíte presne ten svoj postoj tak, ako ste ho vysvetľovali aj v minulosti v prípade predsedu parlamentu Andreja Danka. Počúval som aj o tom, že nie sú zrekonštruované rôzne hrady, pamiatky a tak ďalej. Tiež budem čakať na nejaké odpočítanie vašej práce a budem, budem úprimne rád, pokiaľ sa niečo, niečo podarí. Hovorilo sa tu aj o šetrení peňazí z vašej strany na ministerstve, ja pevne verím, že nebudete takým spôsobom šetriť, že zoberete peniaze napríklad Matici slovenskej, čo verím, že nedopustíme takéto niečo. A všimol som si aj, a tu by som vás chcel troška vyzvať aj na takú pokoru, lebo keď tu bolo spomínané to zlyhanie premiéra Matoviča, tak ste tu tak pokyvkávali hlavou a som si tak spomenul na to, keď ste to tou hlavou pokyvkávali aj vtedy, keď tu bolo spomínané, ako ste sa vy vyjadrovali v minulosti ohľadom Rómov. Ďakujem veľmi pekne.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 144, za 112, proti žiadny, zdržalo sa 21, nehlasovalo 11. Konštatujem, že Národná rada sa uzniesla, že tento návrh zákona prerokuje v druhom čítaní. Veľmi pekne ďakujem za hlasovanie. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Laššáková, Jana, podpredsedníčka NR SR (2013-10-22):
Ďakujem, pán minister. Na vystúpenie pána ministra s faktickými poznámkami dvaja páni poslanci, pán poslanec Viskupič a pán poslanec Jarjabek. Končím možnosť prihlásiť sa s faktickými poznámkami. Nech sa páči, pán poslanec Viskupič.
Blanár, Juraj, podpredseda NR SR (2022-11-30):
Pani poslankyňa Kavecká, môžete reagovať na faktickú poznámku.
Mazurek, Milan, poslanec NR SR (2020-10-13):
Pani poslankyňa Cigániková, ja môžem akurát tak oceniť to, že aspoň poslanci SaS si priznajú nejakú tú chybu, zatiaľ čo ostatní vládni poslanci argumentujú s priam neuveriteľnou aroganciou aj napriek tomu, že je tu právne dokázané, že všetky tie opatrenia, ktoré vydal napríklad v tomto prípade pán Mikas so svojím Úradom verejného zdravotníctva, jednoducho nemali oporu v zákone. Ja som bol osobne jeden z tých, ktorí poukazoval na to na základe rôznych právnych analýz od rôznych ľudí, že tieto opatrenia sú nulitné a že ich nie je možné rešpektovať alebo teda nutné rešpektovať a že za nich nesmie polícia udávať pokuty. A priamo políciou Slovenskej republiky som bol označený za šíriteľa hoaxov stránkou na Facebooku Hoaxy a podvody – Polícia niečo také, že vraj konšpirátori majú nové slovo nulitné a že to nie je pravda. A dnes to parlament priznáva, že je to pravda, a kvôli tomu ste prišli so zákonom. Toto je dôležité. Vy s takou aroganciou jednoducho prijímate ľudí, možno ktorí vám chcú len dobre, povedia vám na rovinu, že je to proste v rozpore so zákonom, vysmejete sa im, dourážate ich, označíte ich za konšpirátorov a potom s odstupom času sa tu musíte sami priplaziť pred parlament a priznať, že je to pravda. Viete, hovoríte, že sa snažíte a že musíme rešpektovať alebo aspoň s nejakou mierou akceptovať, že robíte chyby. Ale to nie sú chyby v zmysle, že niekde zakopnem. To sú chyby, ktoré stoja desaťtisíce ľudí ich pracovné miesta. To sú chyby, ktoré ľudí pripravujú o strechu nad hlavou. To sú chyby, ktoré dostali ľudí úplne bezdôvodne do štátnej karantény. Na štrnásť dní ste ich zavreli v rozpore so zákonom, teraz to vidíme. To nie sú len tak hocijaké chyby. A potom hovoríte, že sa snažíte. Tak ak je ten COVID tak nebezpečný, ako to celé, celý čas prízvukujete, čo ste potom robili celé leto? Ako ste pripravovali zdravotníctvo? Aké analýzy, aké dáta ste zbierali? Ako ste vyhodnotili tú porovnávaciu analýzu, či slovenskému národu viac ublížil ten samotný COVID, alebo vaše opatrenia? Pretože ja osobne som presvedčený o tom, že vládne opatrenia sú nebezpečnejšie... (Prerušenie vystúpenia časomerom.)
Csicsai, Gabriel, poslanec NR SR (2012-12-07):
No, už funguje. Ďakujem. Tak, čo sa týka tej červenej nafty, ja chápem stále, že každý minister financií sa snaží zachrániť pre seba najviac peňazí alebo vydať najmenej peňazí, čo je to možné. Ale už keď chceme konkretizovať, hovorím, na polovičku najprv znížili to ministri za SMER, samozrejme, potom náš minister financií tiež nebol nejaký štedrý smerom ku nám. Tú tretiu verziu som už aj povedal, čo sa týka, ja považujem súčasnú červenú naftu skôr za populistické, ako efektívne. A k pánovi poslancovi Galkovi. Nešťastné, nešťastný pojem naliať, naliať peniaze. Tu ja som sa snažil akože v tej prednáške alebo vystúpení povedať to, že tie peniaze boli v rámci negociácie prisľúbené. To znamená, že tie peniaze boli určené na to, aby sme sa dostali na úroveň. Skrátka, nejaký proces. Kto si povedal, že ponechá si živočíšnu výrobu vôbec, tak začal nejakú transformáciu. A tie peniaze boli odobraté posledné dva-tri roky, keď tá transformácia ešte není dokončená. To znamená, že keď sa nakúpila technológia, nikto to nedokázal nakúpiť z vrecka. Každý bral úvery. To znamená, prvé dva-tri roky to fungovalo, lebo tie peniaze došli, a práve tie úvery treba platiť aj teraz, posledné dva-tri roky. Takže není o naliatí. To je ako keby futbalový západ, v 70. minúte poviete, že, no tak teraz dobre, tak dvaja idú preč od súpera a hráme ďalej – a to som sa snažil povedať. Ďakujem.
Žiga, Peter, podpredseda NR SR (2023-11-22):
Ďakujem, pán poslanec, s vaším návrhom sa vysporiadame v rámci hlasovania. Ďalší do rozpravy je pán František Majerský. Nevidím ho v sále už druhýkrát, takže nemá možnosť sa už vyjadriť v rámci písomnej rozpravy. Teraz sa pýtam, či sa chce niekto prihlásiť do rozpravy ústne. Jeden. Končím možnosť prihlásiť sa do rozpravy, dvaja, traja. Pán Szalay, ja som povedal, že som ukončil, tak ste sa prihlásili po. Dobre, takže traja páni poslanci do rozpravy. Ako prvý pán poslanec Matovič.
P. Paška, predseda NR SR: (2006-09-07):
Vážené pani poslankyne, vážení páni poslanci, vyčerpali sme program, tak ako sme sa na ňom dohodli, pristúpime k hlasovaniu o prerokovaných bodoch programu. Poprosím vás, pani poslankyne, páni poslanci, aby ste sa dostavili do rokovacej sály, budeme pokračovať v rokovaní 4. schôdze hlasovaním. Vážené pani poslankyne, páni poslanci, pristúpime teraz k hlasovaniu o prerokovaných bodoch programu. Ako o prvom budeme hlasovať o návrhu uznesenia k správe o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2005 spolu s návrhom programu štátnej politiky starostlivosti o Slovákov žijúcich v zahraničí na rok 2007, obsahujúcim predpokladanú sumu rozpočtových prostriedkov potrebných na jej realizáciu (tlač 46). Poprosím teraz spoločného spravodajcu pána Tomáša Galbavého, aby uviedol hlasovanie.
Blanár, Juraj, podpredseda NR SR (2021-12-07):
Ďakujem, pán spravodajca. Otváram rozpravu. Písomne sa nikto neprihlásil do rozpravy. Môžete tak urobiť teraz ústne. Dávam tú možnosť, kto má záujem? Pán predseda výboru Vetrák. Ešte niekto má záujem? Ak nie, tak uzatváram možnosť prihlásiť sa do rozpravy. Ako jediný pán predseda výboru Milan Vetrák, nech sa páči.
P. Paška, predseda NR SR: (2007-07-02):
(Hlasovanie.) 132 prítomných, 78 za, 52 proti, 1 sa zdržal, 1 nehlasoval. Konštatujem, že sme odsúhlasili návrh pána predsedu poslaneckého klubu Slovenskej národnej strany. Dámy a páni, budeme po krátkej prestávke od 17.30 hodiny pokračovať v rozprave k uvedenej správe. Dokončíme rozpravu k tejto správe a zajtra o 9.00 hodine budeme prerokovávať posledný bod programu 11. schôdze. (Prestávka.) (Po prestávke.)
M. Fronc, poslanec: (2008-12-02):
Keď sa stretávam s ľuďmi, často počúvam o tom, čo nám pred sto rokmi urobili Maďari. Ja si myslím, že to nie je dôvod na to, aby sme žili v minulosti, a nie je to dôvod na to, aby sme jednoducho robili čo aj len malilinký revanš. To, čo sa stalo, to je skôr na poučenie pre nás, že takáto nacionalistická politika spôsobila, že pri prvej historickej príležitosti sa Uhorsko rozsypalo ako domček z karát. Toto je o tom, aké budú vzťahy v tejto krajine, o tom, či Slovensko bude domovom pre všetkých, či to bude pevná krajina. A ja mám záujem, aby Slovensko bolo domovom pre všetkých, aby toto bola pevná krajina. A poviem otvorene obom stranám, pokladám za nevhodnú provokáciu, ak niekto hovorí dnes o autonómii a ak niekto hovorí o tom, že južné Slovensko by malo byť pod dohľadom Európskej únie. Ale rovnako pokladám za nemiestnu provokáciu, ak niekto hovorí o krivonohých Maďaroch na poníkoch alebo, ako som počul ministra Januška, že na Slovensku vlastne nežijú Maďari, ale sú to len Slováci, ktorí rozprávajú po maďarsky. Toto sú zbytočné, nezmyselné provokácie, ktoré vyvolávajú napätie vo vzťahoch. Sedí tu kolega Rafaj, musím povedať, že nedávno som počúval v jeho diskusnej relácii, ako si povzdychol a hovoril, že v Amerike pocit príslušnosti k národu je na jednom z prvých miest a Slovensko sa nachádza kdesi na treťom mieste od konca, pokiaľ si pamätám. Pán kolega, len kladiem si otázku, či práve tými provokáciami a istými neslušnými vyjadreniami neprispievate k tomu, že časť Slovákov je vo svojom národnom cítení zneistená. Váš pán predseda ukazoval učebnice, ktoré nikdy učebnicami oficiálne schválenými neboli. Ale učebnice, ktoré boli schválené, rešpektujú zákon. A nech sa páči pozrieť sa, mapy sú tam uvedené tak, ako majú byť, názvy sú na mapách v slovenčine. A sú to učebnice z ostatných rokov, keď už bolo používané názvoslovie v jazyku národnostnej menšiny a aj v slovenčine, aby sa mohli naučiť slovenský jazyk správne, i keď, to si myslím, to nie je ten najlepší krok, ktorý môžeme urobiť pre to, aby sa naučili správne po slovensky. Treba urobiť oveľa viac a mnoho iných krokov, hlavne to, aby sa na maďarských školách neučili jazyk, ktorý dnes už málokto používa, je archaický jazyk, ale taký, ktorý je skutočne bežne používaný. Aj preto predkladám pozmeňujúci návrh, aby v bode 1 ods. 2 sa na koniec vety za slová „národnostnej menšiny“ vložili slová „a v zátvorkách v štátnom jazyku“. Predkladaný pozmeňujúci návrh teda zabezpečí, aby sa žiaci v školách s jazykom národnostnej menšiny naučili geografické názvy aj v štátnom jazyku. A myslím si, že súčasne zachová status quo. Pán spravodajca, odovzdávam vám ho. A na záver. Myslím si, že napriek všetkému aj týmto excesom Slovensko si uchovalo normálny vzťah k svojim menšinám. A to je možné aj preto, a rád by som to pripomenul, že už takmer pred 200 rokmi napísal slovenský bard a klasik: „Sám, kto svobody hoden, svobodu zná vážiti každou.“ Ďakujem. (Potlesk.)
Kuriak, Milan, poslanec NR SR (2023-06-21):
Ďakujem. Vážený pán predseda, v rozprave k návrhu zákona nevystúpil žiaden poslanec. Spoločná správa výborov obsahuje jeden pozmeňujúci a doplňujúci návrh. Pán predseda, dajte, prosím, hlasovať o tomto bode s odporúčaním gestorského výboru schváliť.
Šefčík, Marek, poslanec NR SR (2022-09-21):
Pán predseda, ďakujem za slovo. Prosím vás, pán predseda, aby ste dali hlasovať o tom, že Národná rada sa uniesl, uzniesla (povedané s úsmevom)... (Prerušenie vystúpenia predsedajúcim.)
Šeliga, Juraj, podpredseda NR SR (2021-04-01):
Ďakujem. Prezentujme sa a hlasujme o posunutí tohto zákona do tretieho čítania ihneď. (Hlasovanie.) Prítomných 121, za 91, proti nikto, zdržalo sa 30, hlasovali všetci. Konštatujem, že sme v treťom čítaní . Pýtam sa, či sa niekto hlási do rozpravy. Nikto. Ďakujem. Vyhlasujem rozpravu za skončenú. Pán spravodajca, prosím, uveďte návrh hlasovania.
Zmajkovičová, Renáta, podpredsedníčka NR SR (2014-05-14):
Dokončíme faktické poznámky. Pán poslanec Hraško.
Hrušovský, Pavol, podpredseda NR SR (2011-02-01):
Ešte pred hlasovaním prosím technikov, pán poslanec Matovič ma prišiel upozorniť, že mu nefunguje hlasovacie zariadenie. Prosím technikov, aby odporučili, ako ďalej pokračovať v hlasovaní. To je kreditná karta, nie? (Ruch v sále.) Páni poslanci, vyhlasujem päťminútovú prestávku pred hlasovaním. (Prestávka.) (Po prestávke.)
Jurinová, Erika, podpredsedníčka NR SR (2014-11-08):
Pán poslanec Susko.
Verešová, Anna, poslankyňa NR SR (2016-06-17):
Pán kolega Pčolinský, môžete ísť hneď a zaraz na, vlastne starať sa o dieťaťa a vybrať si ten čas pre dieťa a dostať príspevok materské. Robia to okolo mňa už viacerí muži, tiež otcovia, teším sa tomu veľmi a naozaj si to aj užívajú. Chcem tu teraz urobiť takú osvetu, že finančný príspevok, otec, ktorý si vyčerpá toto obdobie starostlivosti o dieťa do troch rokov, je vo výške materskej, nie vo výške rodičovského príspevku. A naozaj títo otcovia hovoria o tom, že boli radi tomuto obdobiu s dieťaťom do troch rokov. Ešte raz, prosím vás pekne, dajme rodičom, a stále tak, ak si všímate, hovorím o rodičoch, dajme rodičom mnoho nástrojov a nechajme ich slobodne sa rozhodnúť, ktorý z nich si vyberú pri starostlivosti o dieťa. A toto je dôležité. Rovnako, rovnako finančne aj morálne ohodnoťme túto starostlivosť o dieťa, ale nechajme sa slobodne sa rozhodnúť, či zostane rodič, matka či otec, s dieťaťom doma počas troch rokov, alebo či pôjde do práce. Rovnako morálne aj finančne oceňme túto starostlivosť. Tie nástroje musia mať rovnakú finančnú podporu, o tom hovorí tento návrh zákona. Aby žena, rodič, otec počas materskej, počas rodičovského, pardon, späť, počas rodičovskej starostlivosti o dieťa dostával príspevok vo výške 280 eur.
Figeľ, Ján, podpredseda NR SR (2012-07-27):
Nech sa páči, ďalším je pán poslanec Igor Hraško.
R. Madej, poslanec: (2007-07-02):
Sám ste sa usvedčili v tom, že ste spomínali, že treba tlačiť na súd. Nie je to náhodou v rozpore s ústavou, aby zákonodarná, resp. výkonná moc zasahovala do moci súdnej? Takto ste sa preukázali, aké bolo vaše vládnutie, keď ste boli ministrom spravodlivosti. Keď ste hovorili o tom, kto situáciu zavinil. Tak ja si spomínam, že vy ste boli štyri roky vedúcim Kancelárie ministra spravodlivosti, štyri roky ste boli ministrom spravodlivosti a šéfom Legislatívnej rady vlády. Osem rokov vášho vládnutia tento problém ste nevideli? Ale veď predsa ste boli vo vedúcich funkciách. Tak myslím si, že keď ste sa zaoberali legislatívou, tento problém ste postrehnúť mali. Celý váš prejav mi pripomína slovenské príslovie, zlodej kričí, chyťte zlodeja. (Potlesk.)
Laššáková, Jana, podpredsedníčka NR SR (2014-10-23):
Nechcete, chcete reagovať? (Reakcia z pléna.) Takže nechcete reagovať. Tak stlačte trojku. Tak, tak, nech sa páči s reakciou.
B. Bugár, podpredseda NR SR: (2006-03-16):
Páni poslanci, otvoril som rozpravu. Pýtam sa, či sa hlási niekto do rozpravy? Nie. Vyhlasujem rozpravu za skončenú a prerušujem rokovanie o tomto bode. Teraz pristúpime k návrhu na voľbu členov správnej rady Ústavu pamäti národa (tlač 1539). Dávam slovo predsedovi výboru pre ľudské práva, národnosti a postavenie žien poslancovi Lászlóovi Nagyovi a prosím ho, aby návrh uviedol.
P. Hrušovský, predseda NR SR: (2005-03-15):
K. Mitrík, poslanec: Vážený pán predseda, kolegyne, kolegovia, predseda výboru pre verejnú správu ma určil ako spravodajcu k návrhu skupiny poslancov na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov. V súlade s rokovacím poriadkom podávam v prvom čítaní spravodajskú informáciu. Konštatujem, že uvedený návrh spĺňa z formálnoprávnej stránky všetky náležitosti v zmysle rokovacieho poriadku. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje všetky potrebné informácie, preto vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby Národná rada sa uzniesla v zmysle rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu, výbor pre verejnú správu. Za gestorský výbor navrhujem výbor pre verejnú správu. Odporúčam, aby výbory predmetný návrh zákona prerokovali v lehote do 4. mája 2005 a gestorský výbor do 6. mája 2005. Pán predsedajúci, skončil som.
Bittó Cigániková, Jana, poslankyňa NR SR (2021-06-25):
Hovorili ste, že obhajujem zákon proti pedofílii. Prosím vás pekne, pán Suja, ja som včera hovorila o tom, že nie je normálne brániť tomu, aby mladí ľudia dostali informácie, napríklad o homosexuáloch, pretože sú súčasťou našej spoločnosti. Vy dobre viete, že Orbán zakázal aj toto. A to je, a to je kdekoľvek, pán Suja. Oni sú súčasťou nášho života a vôbec nie je na škodu im povedať, že existujú. Hovoríte o lieku za dva milióny, že ja chcem teda zabíjať dieťa, ktoré nedostane liek za dva milióny. Pán Suja, hovorím vám ja, že chcete zabíjať tisíc detí, ktoré nedostanú dvojtisícový liek preto, lebo chcete zaplatiť ten jeden liek za dva milióny? Toto nie je fér. Pán Suja, skúste, ja vám len chcem, skúste ma vnímať, ja vám len chcem povedať... (Prerušenie vystúpenia predsedajúcim.)
Borec, Tomáš, minister spravodlivosti SR (2015-04-23):
Ja ďakujem veľmi pekne, pani predsedajúca. Ale nie som si istý, či nemala ísť otázka č. 9, ale to je technická. Samozrejme, môžem odpovedať aj na otázku č. 10. Pán poslanec, ináč ďakujem veľmi pekne za otázky. Neviem ani, či vlastne toto prešlo losovacím procesom, lebo tu mám otázky pomaly od tri do dvadsať, ale len od vás, takže, ale nie je to problém, samozrejme. Ani vás nechcem z ničoho podozrievať. (Reakcia z pléna.) Áno, ale však (vyslovené s pobavením) vidíme sa dnes celý deň a na túto tému debatujeme, tak tá hĺbka, hĺbka tej témy, samozrejme je tu zjavná. Už som vám odpovedal v otázke č. 3, že necítim. Ja začnem tým, samozrejme, čo ste sa pýtali, a potom vám poviem aj prečo. Mám úplne čisté svedomie osobne v tejto veci, pretože v roku 2013 sme začali pripravovať komplexné riešenie na túto tému. Ktoré to bolo? Ja vám to rád zopakujem, a to, že som predložil komplexný návrh zákona, a to jednak v oblasti obchodného práva, konkrétne Obchodného zákonníka a taktiež zákon, ktorý rieši aj reštrukturalizácie a konkurzy. Čiže tá problematika, na ktorú sa pýtate, je z oblasti obchodného a insolvenčného práva. Žiaľ, po vetovaní prezidentom o jeden hlas... Neviem, či ste vy hlasovali, ani sa vás to nechcem pýtať, lebo ja odpovedám, ale ma to celkom zaujíma, či ste hlasovali za túto úpravu. Nie som si úplne istý, lebo pri rozprave ste tvrdili, že neviete, o čom debatujeme, v podstate nemali ste čas to čítať, tak trošku mám pochybnosti, ale, samozrejme, to je vaša vec. Pokiaľ ide o konkrétny prípad spoločnosti Váhostav, som presvedčený o tom, že reagovali sme veľmi promptne a pripravili sme návrh, ktorý je momentálne práve dnes v rokovaní v druhom čítaní v rámci skráteného legislatívneho konania. A preto si myslím, že urobili sme všetko pre to, aby tí, ktorí sú najviac poškodení touto kauzou, to jest nezabezpečení veritelia z obchodného styku, či už živnostníci alebo malé spoločnosti, dostanú viac, ako keby sme neurobili nič a nechali to tak. Dostali by len 15 percent. Za tejto situácie, akokoľvek kritizujete ten návrh, ktorý sme predložili, dostanú podstatne viac. Takže z toho pohľadu si myslím, že sme urobili všetko pre to, a necítim žiadnu politickú zodpovednosť ja ako minister spravodlivosti, že by som v tejto veci nič neurobil. Ďakujem, pani predsedajúca. Skončil som.
Jarjabek, Dušan, poslanec NR SR (2010-11-05):
Ďakujem pekne. Ja by som začal pánom poslancom Zajacom. Pán poslanec Zajac, veď tu nejde o to, aby sme my dvaja boli na jednej strane. Veď aj by to bola veľká sranda, si myslím, ak by to tak bolo po toľkých, si myslím, rokoch, od roku 1993. Nie? Obidvaja vieme prečo. Ale v jednej veci by sme sa mohli zhodnúť. Mohli by sme sa zhodnúť v tom, že za ten problém, ktorý dnes tie verejnoprávne inštitúcie majú, môžu v prvom rade tí, ktorí stáli, ako vy hovoríte, pri tom, keď sa tieto médiá formulovali. Je to istá legislatíva, ktorá bola jednoducho nedocenená preto, aby tieto médiá mohli ďalej existovať. Dôsledkom toho je aj to, že sa tu dnes bavíme. Čiže bavme sa o tej legislatíve. Ale v jednom sme zajedno cez to všetko, že aj vy, aj ja si myslíme, že spájanie Slovenského rozhlasu a Slovenskej televízie je nezmyselné. Možno každý z iného dôvodu si to myslíme, ale proste v tomto sme zajedno a v tomto vám dávam za pravdu. Pán Viskupič, nepresvedčili ste ma o tom, že by som nemal položiť tie legitímne otázky, ktoré som položil. Pani poslankyňa Tkáčová, § 3, o ktorom hovoríte, je jasný. Ja som sa pýtal na to, či Slovenská televízia a Slovenský rozhlas budú schopné zaplatiť ten § 3 tak, aby ten § 3 bol realizovateľný. A to čosi stojí. Aj máme s tým všetci isté skúsenosti. Tohto ja sa obávam, či opäť nenakladieme na verejnoprávne inštitúcie toľko problémov, že ich nebudú schopné zaplatiť. A vtedy nastanú problémy preto, lebo im to budeme vytýkať. To bola moja otázka na predkladateľa. A na pána poslanca Galbavého. Opäť môžem len jednu vec povedať, že súkromne som presvedčený, že žiadny riaditeľ od roku 1993 nepomohol žiadnej politickej strane, nech by sa o to akokoľvek snažil. Ďakujem za pozornosť.
Figeľ, Ján, podpredseda NR SR (2012-06-22):
Ďakujem pekne. Vážený pán predseda, ctení kolegovia, kolegyne, ja som svoj formálny názor, respektíve návrh na posunutie tohto bodu z hľadiska rokovania na piatok budúceho týždňa predniesol. Nebol prijatý. Kritický názor na myšlienku Spojených štátov európskych som vyjadril v jednom z denníkov, ale práve teraz, keď sme vo fáze hlasovania o návrhu, by som rád zopakoval návrh, aby sme presunuli hlasovanie, keďže rozprava je skončená, rokovanie umožnilo každému vyjadriť názory, otázky aj odpovede na túto veľkú tému, na koniec tejto tretej schôdze Národnej rady Slovenskej republiky. Prezident môže podpísať to, čo sa zrodí ako výsledok, aj po návrate z Japonska, či tam pôjde, kedy tam pôjde, koľko tam bude, to už nechávam na jeho kanceláriu, ale podpis môže urobiť vtedy, keď príde naspäť. Toto navrhujem ako procedurálny návrh.
R. Fico, predseda vlády SR: (2007-03-29):
Vážený pán predseda Národnej rady, vážení členovia vlády Slovenskej republiky, vážená Národná rada Slovenskej republiky, dovoľte mi, aby som v znení ustanovenia § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády z dôvodu ich pracovných ciest a oznámil ministrov poverených ich zastupovaním. Neprítomní na dnešnej hodine otázok budú: pán podpredseda vlády a minister vnútra pán Kaliňák, ktorý je na pracovnej ceste vo Vyšnom Nemeckom, zastupuje ho pán minister zahraničných vecí pán Kubiš. Ďalej je neprítomný pán minister financií Počiatek, takisto je na pracovnej ceste vo Vyšnom Nemeckom, zastúpi ho minister dopravy, pôšt a telekomunikácií pán Vážny. Ďalej je neprítomný z dôvodu zahraničnej pracovnej cesty do Spojených štátov pán minister hospodárstva pán Jahnátek, zastúpi ho pán minister dopravy, pôšt a telekomunikácií pán Vážny. Z dôvodu pracovnej cesty na východnom Slovensku v Michalovciach je neprítomný aj pán minister obrany pán Kašický, zastúpi ho minister dopravy, pôšt a telekomunikácií pán Vážny. Prítomný nebude ani pán podpredseda vlády Slovenskej republiky pán Čaplovič, ale jemu neboli podané žiadne otázky. Pán podpredseda Národnej rady, som pripravený odpovedať na postavené otázky.
Jurinová, Erika, podpredsedníčka NR SR (2014-11-09):
Pán poslanec Kvasnička.
P. Pavlis, poslanec: (2009-10-23):
Z uznesení výborov vyplýva spoločná správa, ktorá obsahuje 33 pozmeňujúcich a doplňujúcich návrhov. Gestorský výbor odporúča hlasovať o pozmeňujúcich a doplňujúcich návrhoch nasledovne. O bodoch 1 až 33 hlasovať spoločne s odporúčaním schváliť. Gestorský výbor na základe stanoviska Ústavnoprávneho výboru Národnej rady Slovenskej republiky vyjadreného v uznesení uvedenom pod bodom III tejto spoločnej správy odporúča Národnej rade Slovenskej republiky vládny návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správy. Pán podpredseda, skončil som, prosím, otvorte všeobecnú rozpravu.
B. Bugár, podpredseda NR SR: (2003-02-26):
Dávam slovo spravodajkyni, ktorú určil navrhnutý gestorský výbor, výbor pre pôdohospodárstvo, Jarmile Tkáčovej. Nech sa páči, pani poslankyňa.
Grečková, Lea, poslankyňa NR SR (2013-05-29):
Pán predseda, budeme teraz hlasovať o procedurálnom návrhu pána poslanca Poliačika, ktorý dal návrh, aby sa Národná rada uzniesla podľa § 73 ods. 3 písm. a) vrátiť zákon na dopracovanie navrhovateľom.
Pellegrini, Peter, predseda NR SR (2015-11-10):
S reakciou na faktické poznámky pán poslanec Brocka.
Blanár, Juraj, poslanec NR SR (2015-07-01):
Ďakujem. Vážená pani poslankyňa, pozorne som počúval vaše vystúpenie a z toho môžem usúdiť, že v podstate tento návrh podporujete. Máte tu výhrady k určitým veciam, ale v podstate ho podporujete a to je pozitívne. A k tej obsahovej stránke vášho vystúpenia môžem povedať krátky komentár, že, prirodzene, aj vo svetovej umeleckej tvorbe nájdete plytké texty. Je prirodzené, že aj v americkej tvorbe nájdete filmy, ktoré sú plytké, bez akéhokoľvek obsahu, ale prosto sú. To jednoducho sa nedá vylúčiť. A nedá sa to jednostranne hovoriť len o, povedzme, tvorbe slovenskej, kde sa takisto môže vyskytnúť aj niečo podobné, menej kvalitné pre poslucháča alebo diváka, slabšie. Ale v každom prípade si myslím, že aj príklad Rakúska, ktorý ste použili, je dobrým príkladom na to, že krajiny, ktoré sú určitým spôsobom či už veľkosťou malé a nemajú taký trh veľký, ako ho majú veľké krajiny, ktoré môžu produkovať viacej umenia a potom ho predávať, sa nedokážu takýmto spôsobom ubrániť. A preto si myslím, že tento návrh, ktorý je predložený, z dielne ministerstva kultúry je práve vyvážený, aby tento problém dostatočne riešil. Je vyvážený a to chcem predovšetkým podotknúť, pretože bol vytvorený aj na základe širokej diskusie predstaviteľov umeleckej obce, a to chcem rovnako podotknúť, a bol aj prediskutovaný s tými, ktorí v súčasnosti prevádzkujú tieto rádiá na základe licencie zo štátu. Čiže ja osobne tento návrh vnímam veľmi pozitívne a podporovať ho budem a som pripravený v prípade, že bude v druhom čítaní potrebné, niečo v ňom vylepšiť, aj tie vylepšenia podporiť. Ďakujem.
Glváč, Martin, podpredseda NR SR (2017-09-11):
S reakciou nikto, ukončujem, vyhlasujem všeobecnú rozpravu za skončenú. Chce navrhovateľ využiť svoje práva? Nie. Spravodajca? Nie. Prerušujem rokovanie o tomto bode. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov a ktorým sa dopĺňa zákon č. 300/2005 Z. z. Trestný zákon v znení neskorších predpisov . Návrh zákona má parlamentnú tlač 616, návrh na jeho pridelenie na prerokovanie výborom je v rozhodnutí č. 642. Nech sa páči, pán poslanec Rajtár, prosím vás, aby ste návrh zákona uviedol.
Žitňanská, Lucia, podpredsedníčka vlády a ministerka spravodlivosti SR (2017-03-23):
Ďakujem veľmi pekne. Pán predsedajúci, vážené dámy, vážení páni, na rokovanie Národnej rady predkladám návrh zákona, ktorým sa mení a dopĺňa zákon o obchodnom registri a súvisiace predpisy. Ide o právnu úpravu, ktorá je vypracovaná na základe plánu legislatívnych úloh vlády a vychádza z potreby transpozície smernice a podstatou tejto právnej úpravy je vlastne splniť povinnosť zavedenia systému prepojenia obchodných registrov v rámci Európskej únie, ako aj povinnosť zverejňovania informácie o zapisovaných údajoch a poskytovania uložených listín v elektronickej podobe prostredníctvom tohto systému v rozsahu, ktorý je požadovaný smernicou. Keď to zjednoduším, cez tento prepojený systém obchodných registrov by sme mali mať možnosť si vyžiadať vlastne údaje a listiny z ktoréhokoľvek obchodného registra členského štátu a takisto my musíme byť spôsobilí tieto údaje poskytovať. Poprosím o prerokovanie návrhu. Ďakujem.
M. Sabolová, poslankyňa: (2008-07-03):
Ja sa pokúsim pánu ministrovi adresne napísať moje otázky a pripomienky, aby sme sa s tým vysporiadali ešte v priebehu tohto roka. Lebo dva, tri roky na to, kedy informačný systém, čo bude veľmi dobré, ak bude mať pacient svoju kartu, s ktorou bude elektronicky navštevovať všetkých lekárov, myslím si, že treba vyriešiť aj bez ohľadu na to, aký výsledok po tej analýze, ktorú pán minister po polroku chce urobiť, bude. Takže, bola by som rada, keby ste mu len tlmočili, že vestníkom nemožno určiť to, čo je prikázané zákonom ako povinnosť.
Laurenčík, Milan, podpredseda NR SR (2021-11-12):
Pán poslanec Kotleba, máte rúško a nemáte...
Glváč, Martin, podpredseda NR SR (2017-12-08):
Pán poslanec Fecko.
Kvasnička, Marián, poslanec NR SR (2011-03-30):
V rozprave nezaznel žiadny pozmeňujúci návrh, preto prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
M. Číž, podpredseda NR SR: (2009-12-03):
Pani ministerka, chcete zaujať stanovisko k rozprave? Nie. Ďakujem. Pán spravodajca? Nech sa páči, máte slovo.
Laššáková, Jana, podpredsedníčka NR SR (2013-09-18):
Nech sa páči, pán poslanec Frešo, máte slovo.
Laurenčík, Milan, podpredseda NR SR (2020-05-19):
Ďakujem. Zaujmite miesto pre spravodajcu. Otváram rozpravu k tomuto bodu programu. Do rozpravy som nedostal žiadnu písomnú prihlášku, preto sa pýtam, či sa chce niekto prihlásiť do rozpravy ústne. Konštatujem, že nie, vyhlasujem rozpravu za skončenú. Predpokladám, keď rozprava nebola, tak pani navrhovateľka stanovisko nebude zaujímať, alebo? Nie. Pán spravodajca? Takisto nie. Prerušujem rokovanie o tomto bode programu. Pokračujeme v prerušenej rozprave; ďakujem veľmi pekne. Pokračujeme v prerušenej rozprave o Správe a výsledkoch kontrolnej činnosti Najvyššieho kontrolného úradu Slovenskej republiky za rok 2019 (tlač 27). Prosím predsedu tohto úradu Karola Mitríka, aby zaujal miesto určené pre navrhovateľov, a spravodajcu z výboru pre financie a rozpočet poslanca Jozefa Hlinku, aby zaujal miesto určené pre spravodajcov. Máme tu pána predsedu úradu Mitríka? (Krátka pauza.) Pán predseda Mitrík bol na výbore, za chvíľku je tu. (Krátka pauza.) Nech sa páči, pán predseda, zaujmite miesto pre navrhovateľa. S faktickými poznámkami sú na dopoludňajšie vystúpenie pani poslankyne Zemanovej prihlásení piati poslanci. Nech sa páči, pán poslanec Linhart.
B. Bugár, podpredseda NR SR: (2003-12-03):
(Hlasovanie.) Prítomných 131 poslancov, za 93, proti 35, zdržali sa 2, nehlasoval 1. Konštatujem, že bod č. 2 zo spoločnej správy sme schválili. Nech sa páči.
Abrhan, Pavol, poslanec NR SR (2011-02-01):
Ďakujem pekne, pán predsedajúci. Pán poslanec Maďarič, diskutovali alebo uvažovali ste vo svojom diskusnom vystúpení ohľadom dikcie zákona, či je správne použiť formuláciu „uloží“ alebo „môže uložiť“. Preto by som sa chcel opýtať, v predchádzajúcom období, keď ste boli ministrom kultúry, akú dikciu ste vy presadili do zákona? A druhá otázka, koľko pokút a v akej výške ste počas vášho ministrovania na základe tohto zákona uložili vy, keď ste mali túto kompetenciu? Ďakujem pekne.
Bublavý, Dušan, poslanec NR SR (2016-12-06):
Vážený pán podpredseda vlády, vážený pán predsedajúci, kolegyne a kolegovia, v rozprave nevystúpil žiaden poslanec, preto, pán predsedajúci, dajte, prosím, hlasovať o bodoch 1 a 2 zo spoločnej správy s odporúčaním gestorského výboru uvedené body schváliť.